தொலைந்துவிட்ட சொந்தங்கள்

தொலைந்துவிட்ட சொந்தங்கள் மருதமுனை எஸ். ஏ. ஹப்பார் பொட்டிழந்து பூவிழந்து! புதுப் பட்டிழந்து! கட்டுப் பெட்டியுடன்! கடல்கடந்து சென்றீர்.! அமுதம் பொழியும் வானம்! அன்று பொழிந்ததெல்லாம் - உங்கள்! அன்புச் செல்வங்களின் உயிரை! அள்ளிச் செல்லும் குண்டுகள்தான்.! மழலைச் செல்வங்கள்! மறுசொல் உதிர்ப்பதற்குள்! மரணமெனும் தூரிகை! மாற்றியது வரலாறைத்தான்.! பரிதவித்து கண்முன்னே மாண்ட! பச்சிளம் பாலகர்தான் எத்தனையோ! பாடையிலே கொண்டு சென்ற! பசும் பாவைகள்தான் எத்தனையோ! விதைத்தனர் விசமிகள்! விந்தைமிகு பயிர்களை - அவை! விடிவதற்குள் முளைத்தனவே! விதவைகளாய் இத்தரையினிலே.! கண்டதுயர் கணக்கில்லை! கண்ணிற்கூட நீரில்லை! கண்ணாளன் மரித்தால்கூட! கலங்குதற்கு உங்களிடம்.! இத்தனையும் இழந்து! இத்தரை மறந்து! புறப்பட்டீர் புலம்பெயர்ந்து! புதுயுகம் படைத்திடவே.! தேன்மதுரத் தமிழோசை போதும்! தமிழரெனத் தலை நிமிர! இயல் இசை நாடகம் - புலம்பெயர்! இலக்கியங்கள் படைத்திடவே.! இத்தரையில் விட்டபிழை வேண்டாம்! எத்தரையும் எல்லோர்க்கும் சொந்தமென! உலகமயமாக்கலில் உங்கள் பங்கு! உயரட்டும் இமயம் வரை.! தொலைத்துவிட்ட சொந்தங்களை - உயர்! தொழில்நுட்பம் பெற்றுத் தருமென்றால்! தொடக்கி விடுங்கள் ஆய்வுகளை! தொலைவில் இருந்து கொண்டே